
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	20 februarie 2017

	Nr.
	4c-7/144


R A P O R T

asupra  propunerii legislative pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă
În conformitate cu prevederile art.95  din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr.Plx 36/2016 din 17 februarie 2016, cu dezbaterea pe fond, în procedură obişnuită, a  propunerii legislative pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1152/27.10.2015)

· avizul negativ al Comisiei pentru buget, finanţe şi bănci 
(nr.4c-2/74/09.03.2016)

· avizul negativ al Comisiei juridice, de disciplină şi imunităţi 
(nr.4c-11/171/01.03.2016)

· avizul negativ al Comisiei pentru învăţământ, ştiinţă, tineret şi sport (nr.4c-9/37/23.02.2016)

· avizul negativ al Comisiei pentru egalitatea de şanse pentru femei şi bărbaţi (nr.4c-17/787/02.03.2016)

· punctul de vedere, negativ, al Guvernului (nr.1316/13.07.2016).

 Propunerea legislativă are ca obiect de reglementare completarea Legii nr.76/2002 cu un articol nou, în sensul acordării de facilităţi fiscale lunare, pentru o perioadă de 24 de luni, angajatorilor, inclusiv administraţiilor publice locale sau centrale, care încadrează în muncă, pe perioadă nedeterminată, şefii de promoţie, absolvenţi ai unor instituţii de învăţământ preuniversitar şi universitar.
La dezbaterile care au avut loc în şedinţa comisiei din 15 februarie 2017 au participat, în conformitate cu prevederile art.55 din Regulamentul Camerei Deputaţilor, republicat, din partea Ministerul Muncii şi Justiţiei Sociale:
· d-l Adrian Dobre - Secretar de Stat

· d-na Tania Grigore – director.
La lucrările comisiei şi-au înregistrat prezenţa 16 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din 15 februarie 2016.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În urma finalizării dezbaterilor, Comisia propune Plenului Camerei Deputaţilor respingerea iniţiativei legislative din considerentul că prin introducerea acestui nou articol, stimulentele acordate angajatorilor se dublează, în sensul că angajatorii ar beneficia de două măsuri de stimulare a ocupării forţei de muncă a căror finanţare se acordă din bugetul asigurărilor pentru şomaj, respectiv cea stabilită de art.80 din lege, cât şi de cea prevăzută în noul articol introdus, iar în iniţiativa legislativă nu este instituită obligaţia de a opta pentru una din acestea.

PREŞEDINTE,



SECRETAR,

Adrian SOLOMON


CSÉP Éva-Andrea
Întocmit,

Consilier parlamentar Adriana Breazu

